ഒടുവില് മലക്കം മറിഞ്ഞ് ആരോഗ്യമന്ത്രി: ഡോക്ടര്മാര്ക്കെതിരായ അക്രമ സംഭവങ്ങള് ശ്രദ്ധയില് പെട്ടിട്ടുണ്ടെന്ന് വീണാ ജോര്ജ് തിരുവനന്തപുരം: ഡോക്ടര്മാര്ക്കെതിരായ അതിക്രമങ്ങള് ശ്രദ്ധയില് പെട്ടിട്ടില്ലെന്ന നിയമസഭയിലെ പ്രസ്താവന വിവാദമായതിന് പിന്നാലെ വിശദീകരണവുമായി ആരോഗ്യമന്ത്രി വീണാ ജോര്ജ്. ആശയക്കുഴപ്പം മൂലമാണ് അതിക്രമം ശ്രദ്ധയില് പെട്ടിട്ടില്ലെന്ന മറുപടി നല്കിയതെന്ന് വീണാ ജോര്ജ് വ്യക്തമാക്കി. ഡോക്ടര്മാര്ക്കെതിരായ അക്രമ സംഭവങ്ങള് ശ്രദ്ധയില് പെട്ടിട്ടുണ്ടെന്നും നിയമസഭയിലെ മറുപടി ആശയക്കുഴപ്പം മൂലം സംഭവിച്ചതാനിന്നും മന്ത്രി വ്യക്തമാക്കി. ആരോഗ്യവകുപ്പിലെ രണ്ട് വിഭാഗങ്ങള് ഉത്തരം തയ്യാറാക്കിയത് മൂലം സംഭവിച്ച പിശകാണിതെന്നും തിരുത്തിയ ഉത്തരം സഭയില് വയ്ക്കാന് സ്പീക്കറുടെ അനുമതി തേടുമെന്നും വീണാ ജോര്ജ് പറഞ്ഞു.